kardosdrur/scandi-wiki huggingface dataset:
Uti possidetis juris

Uti possidetis (juris) eller uti possidetis (iuris) forkortet UPJ (latin for "som [I] besidder (under lov)" er et princip inden for folkeret, som tilsiger, at nyoprettede suveræne stater skal bevare de grænser, som er givet ved deres tidligere afhængige område – altså de grænser, der var givet området før dets uafhængighed. Eksempelvis i tilfælde af et imperium bliver opløst: her vil princippet tilsige, at de nye uafhængige stater, som opstår i forbindelse med opløsningen af imperiet, vil have grænser, der er bestemt ud fra de tidligere administrative grænser for imperiet. Således "opgraderes" tidligere administrative grænser fra eksempelvis kolonitid til internationalt anerkendte grænser mellem to nyligt etableret uafhængige stater.

Historie 
Uti possidetis juris er en modificeret form for uti possidetis; skabt med det formål at undgå terra nullius, begyndte den originale version af uti possidetis som en romersk lov, der regulerer den retmæssige besiddelse af ejendom. I middelalderen udviklede det sig til en lov, der regulerer internationale relationer og har for nylig blevet anvendt til situationer relateret til nyligt uafhængige stater.

Anvendelse 
Uti possidetis juris er blevet anvendt i moderne historie til regioner såsom Sydamerika, Afrika, Mellemøsten og Sovjetunionen og adskillige andre områder. Princippet blev typisk anvendt, når centraliserede regeringer blev brudt op, imperier blev væltet eller når Folkeforbundets mandatområder blev afsluttet, f.eks i Palæstina og Nauru. Det anvendes ofte for at forhindre udenlandsk intervention ved at eliminere enhver omstridt terra nullius eller ingenmandsland, som fremmede magter kunne gøre krav på. Ligeledes anvendes det for at forhindre uoverensstemmelser, der kunne opstå som følge af forsøg på at trække nye grænser, efter en stat har erklæret sin uafhængighed.

Princippet blev også anvendt af Badinter-komitéen i forbindelse med Jugoslaviens opløsning: specifikt i forhold til komitéens 2. udtalelse vedrørende selvbestemmelse, og ligeledes i den 3. udtalelse vedrørende grænserne mellem Kroatien og Serbien og mellem Bosnien-Hercegovina og Serbien.

Argentina og Chile baserer deres territoriale krav i Antarktis på uti possidetis juris princippet på samme måde som deres nu anerkendte patagoniske krav.

Se også 

 Udi possidetis

Reference

Yderligere læsning 
 Malcolm N. Shaw (1997): "Peoples, Territorialism and Boundaries." European Journal of International Law 8 (3).
 Paul R. Hensel og Michael E. Allison og Ahmed Khanani (2006). "Territorial Integrity Treaties, Uti Possidetis, and Armed Conflict over Territory." Præsenteret på Shambaugh-konferencen "Building Synergies: Institutions and Cooperation in World Politics," University of Iowa, 13. oktober 2006.
 Frederik Harhoff (red.) (2017): Folkeret. Hans Reitzel. 

Grænser
Folkeret
Juridiske begreber
Kåring

Kåring var en valgmetode ved folketingsvalg i Danmark til valg af folketingsmedlemmer i enkeltmandskredse hvor valget skete ved håndsoprækning. Kåring blev anvendt fra 1849 til 1901. Metoden blev afskaffet i valgloven af 1. februar 1901, hvor man også indførte hemmelige skriftlige valg.

Folketingsvalgene indtil 1901 skete på offentlige valgmøder, typisk på torvet i valgkredsens største by. Ved valgmødet blev kandidaterne først præsenteret af valgbestyrelsens formand, hvorefter de hver holdt en valgtale og svarede på spørgsmål fra forsamlingen under ledelse af valgbestyrelsens formand. Herefter gik man til kåringen, som bestod i at de tilstedeværende ved håndsoprækning tilkendegav hvem de stemte på. Man stemte på kandidaterne i alfabetisk rækkefølge. Valgbestyrelsen erklærede den kandidat valgt som efter deres skøn havde fået flest stemmer.

Efter kåringen var der 15 minutter til at gøre indsigelse. Hvis en anden kandidat end den kårede forlangte det, gik man til mundtlig afstemning. Her gik de tilstedeværende vælgere efter tur til valgbordet og fortalte hvem de stemte på. Stemmen blev noteret ud for vælgerens navn på valglisten med de stemmeberettigede vælgere. Man kunne kun stemme på den kårede og de kandidater som havde tilkendegivet at de ønskede at deltage ved det mundtlige valg. Afstemningen var således offentlig. Der blev først indført hemmelige valg til Folketinget i 1901.

Valg med kun 1 kandidat 
Hvis kun 1 kandidat havde stillet op i valgkredsen, stemte man i stedet for eller imod pågældende kandidat. Kandidaten blev valgt ved kåring hvis han ved håndsoprækningen efter valgbestyrelsens skøn fik flere stemmer for sig end imod sig. Også i dette tilfælde kunne en vraget kandidat kræve mundtlig afstemning. Hvis kandidaten ikke opnåede flertal, skulle der holdes et nyt valgmøde ugen efter. Hvis der ved det nye valgmøde ikke var andre kandidater, blev den første betragtet som valgt ved kåring uden ny afstemning. I 1867 blev valgloven ændret så også 50 vælgere kunne kræve mundtlig afstemning for eller imod en kandidat som var kåret uden modkandidater.

Anvendelse af kåring 
Foruden til folketingsvalg blev der også anvendt kåring ved valgene til Den Grundlovgivende Rigsforsamling 5. oktober 1848. Her fandt kåring sted i 28 ud af 114 valgdistrikter. Valgene til Rigsrådets Folketing i 1864 og 1865 foregik efter de samme regler som valg til Rigsdagens Folketing, så også her anvendtes kåring. De to valg til Rigsrådets Folketing er medtaget i tabellen over anvendelse af kåring herunder.

Noter

Referencer 

Folketingsvalg
Kion Group

Kion Group AG er en tysk multinational producent af gaffeltrucks, intralogistik og varehusautomatisering. Kion Group blev etableret i 2006 efter et spin-off af Linde AG's materiale håndteringsudstyrs division.
Kion Groups produkter sælges under følgende brands: Baoli, Fenwick, Linde, Om Still, Still, Voltas og Dematic.

Referencer 

Fremstillingsvirksomheder fra Tyskland
Etableret i 2006
Carl Winsløw

Carl Winsløw (født 18. februar 1968 i Odense) er en dansk matematiker og professor i  ved Københavns Universitet. Han er uddannet som cand.scient. i matematik og fransk ved Odense Universitet (1991), og som Ph.D. i matematik fra  (1994), under vejledning af . Han blev herefter adjunkt ved Københavns Universitet (1994-1998), lektor ved Danmarks Pædagogiske Universitet (1998-2003) og endelig professor i matematikkens didaktik ved Københavns Universitet fra 2003.   

Carl Winsløw har siden 2021 været præsident for det europæiske selskab for forskning i  matematikkens didaktik (European association for Research in Mathematics Education, ERME), og sad i samme selskabs styrelse i perioden 2013-2019. Han har desuden været virksom i flere kommissioner om matematikundervisning nedsat af Undervisningsministeriet.

Kilder 
 Carl Winsløws hjemmeside på Københavns Universitet
 Carl Winsløws publikationsdata på Google Scholar
 Omtale af Carl Winsløw på Altinget

Matematikere fra Danmark
Professorer fra Københavns Universitet
Danskere i 1900-tallet
Danskere i 2000-tallet
Personer fra Odense
Foreningsformænd fra Danmark
Alumni fra Odense Universitet
Robert Arnold

Robert Arnold kan være flere forskellige personer:

 Robert Arnold (revyforfatter) (1921-1979) − dansk revyforfatter
 Robert Arnold (basketballspiller) (født 1988) − amerikansk basketballspiller
Kødsauce

Kødsauce (eller kødsovs) er lavet af hakket oksekød med tomater og løg.

Kødsovs kaldes også bolognesesauce (idet den stammer fra Bologna i Italien), og den spises især med spaghetti eller anden pasta eller ris.

Millionbøf er også en kødsovs. Den spises almindeligvis med kartoffelmos.

Veganere og vegetarer forsøger ofte at få deres planteføde til at ligne kødspiseres mad, og det har fx ført til et produkt som vegetarkødsovs uden kød (bolognese med linser).

Referencer 

Kødretter
Mad fra Danmark
Kurortnyj rajon

Kurortnyj rajon () er en rajon () i det nordvestlige Rusland.

Kurortnyj rajon ligger i Sankt Petersborgs føderale byområde. Hovedbyen er byen Sestroretsk. Kurortnyj rajon har et areal på og et befolkningstal på  indbyggere.

Referencer

Eksterne henvisninger 

 

Rajoner i Rusland
Pavlovsk

Pavlovsk (, ) er en by i Pusjkinskij rajon i Sankt Petersborg, Rusland. Pavlovsk ligger  30 km syd for Sankt Petersborg og  4 km sydvest for byen Pusjkin. Den har  indbyggere.

Byen opstod omkring Pavlovsk-slottet, der blev opført på foranledning af kejserinde Katarina den Store til brug for hendes søn, den senere kejser Paul 1. af Rusland. Hele slotsområdet sammen med den byens centrum blev optaget på UNESCOs verdensarvsliste i 1990 i henhold til kriterierne i, ii, iv og vi.

Se også 
 Pavlovsk-slottet

Noter

Eksterne henvisninger 

Sankt Petersborg og beslægtede monumenter
Byer under den føderale by Sankt Petersborg
Manitou Group

Manitou () er en fransk producent af gaffeltrucks, lifte, teleskoplæssere og andet materiel til krævende løfteopgaver. Manitou begyndte i Frankrig i 1957, hvor Marcel Braud designede den første gaffeltruck til brug i krævende terræn. Virksomhedens hovedkvarter er i Ancenis. Manitous brands omfatter Manitou, Gehl, Mustang, Loc og Edge.

Referencer 

Køretøjsproducenter fra Frankrig
Filippa Angeldahl

Filippa Angeldahl (født 14. juli 1997) er en kvindelig svensk fodboldspiller, der spiller midtbane for Manchester City i FA Women's Super League og Sveriges kvindefodboldlandshold. Hun har tidligere spillet for IK Sirius, AIK, Hammarby, Linköpings FC og BK Häcken.

Hun fik sin officielle debut på det svenske landshold i 2. marts 2018 i en 1-1-uafgjort mod . Efterfølgende blev hun udtaget til landstræner Peter Gerhardssons officielle trup mod EM i fodbold for kvinder 2022 i England. 

Angeldahl var desuden med til at vinde olympiske sølvmedaljer med det svenske landshold ved Sommer-OL 2020.

Referencer

Eksterne henvisninger 
 

Kvindelige fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra Manchester City W.F.C.
Amanda Nildén

Amanda Nildén (født 7. august 1998) er en kvindelig svensk fodboldspiller, der spiller midtbane/forsvar for italienske Juventus i Serie A og Sveriges kvindefodboldlandshold. Hun har tidligere spillet for IF Brommapojkarna, AIK, Eskilstuna United,  og Brighton & Hove Albion W.F.C..

Hun fik sin officielle debut på det svenske landshold i 28. juni 2021 i en 3-1-sejr over . Efterfølgende blev hun udtaget til landstræner Peter Gerhardssons officielle trup mod EM i fodbold for kvinder 2022 i England.

Referencer

Eksterne henvisninger 
 

Kvindelige fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra Juventus F.C. (kvinder)
Fodboldspillere fra Brighton & Hove Albion W.F.C.
Amanda Ilestedt

Amanda Ilestedt (født 17. januar 1998) er en kvindelig svensk fodboldspiller, der spiller midtbane/forsvar for den engelske Women’s Super League klubben Arsenal og Sveriges kvindefodboldlandshold. Hun har tidligere spillet for bl.a. franske Paris Saint-Germain Féminine i Division 1 Féminine, FC Rosengård, Vittsjö GIK, Turbine Potsdam og Bayern München.

Hun fik sin officielle debut på det svenske landshold i 4. juli 2013 i en 4-1-sejr over . Hun har deltaget ved to VM-slutrunder, i 2015 i Canada og 2015 i Canada og 2019 i Frankrig. Hun blev også udtaget til landstræner Peter Gerhardssons officielle trup mod EM i fodbold for kvinder 2022 i England.

Ilestedt var desuden med til at vinde olympiske sølvmedaljer med det svenske landshold ved Sommer-OL 2020.

Referencer

Eksterne henvisninger 
 

Kvindelige fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra FC Bayern München (kvinder)
Fodboldspillere fra FC Rosengård
Fodboldspillere fra Vittsjö GIK
Fodboldspillere fra 1. FFC Turbine Potsdam
Emma Kullberg

Emma Kullberg (født 25. september 1991) er en kvindelig svensk fodboldspiller, der spiller forsvar for engelske Brighton & Hove Albion i FA Women's Super League og Sveriges kvindefodboldlandshold. Hun har tidligere spillet for Umeå IK, Kungsbacka DFF, KIF Örebro DFF og BK Häcken.

Hun fik sin officielle debut på det svenske landshold i 7. november 2019 i et 2-3-nederlag mod . Hun blev også udtaget til landstræner Peter Gerhardssons officielle trup mod EM i fodbold for kvinder 2022 i England.

Kullberg var desuden med til at vinde olympiske sølvmedaljer med det svenske landshold ved Sommer-OL 2020.

Referencer

Eksterne henvisninger 
 

Kvindelige fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra Brighton & Hove Albion W.F.C.
Fodboldspillere fra Umeå IK
Hanna Bennison

Hanna Bennison (født 16. oktober 2002) er en kvindelig svensk fodboldspiller, der spiller forsvar for engelske Everton i FA Women's Super League og Sveriges kvindefodboldlandshold. Hun har tidligere spillet for FC Rosengård i Damallsvenskan.

Hun fik sin officielle debut på det svenske landshold i 7. november 2019 i et 2-3-nederlag mod . Hun blev også udtaget til landstræner Peter Gerhardssons officielle trup mod EM i fodbold for kvinder 2022 i England.

Bennison var desuden med til at vinde olympiske sølvmedaljer med det svenske landshold ved Sommer-OL 2020.

I januar 2020 blev hun udnævnt af UEFA, som en af de 10 mest lovende kvindelig fodboldtalenter i Europa. I august 2021 skrev hun en fire-årig kontrakt med engelske Everton.

Referencer

Eksterne henvisninger 
 

Kvindelige fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra Everton F.C. (kvinder)
Fodboldspillere fra FC Rosengård
Rebecka Blomqvist

Rebecka Blomqvist (født 24. juli 1997) er en kvindelig svensk fodboldspiller, der spiller midtbane for engelske VfL Wolfsburg i 1. Frauen-Bundesliga og Sveriges kvindefodboldlandshold. Hun har tidligere spillet for BK Häcken i Damallsvenskan.

Hun fik sin officielle debut på det svenske landshold i 7. marts 2019 i et 1-2-nederlag mod . Hun blev også udtaget til landstræner Peter Gerhardssons officielle trup mod EM i fodbold for kvinder 2022 i England.

Blomqvist var desuden med til at vinde olympiske sølvmedaljer med det svenske landshold ved Sommer-OL 2020.

Referencer

Eksterne henvisninger 
 

Kvindelige fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra VfL Wolfsburg (kvinder)
Jennifer Falk

Jennifer Falk (født 26. april 1997) er en kvindelig svensk fodboldspiller, der står på mål for svenske BK Häcken i Damallsvenskan og Sveriges kvindefodboldlandshold. Hun har tidligere spillet for Mallbackens IF, Jitex BK og Torslanda IK.  

Hun fik sin officielle debut på det svenske landshold i 7. marts 2020 i et 1-2-nederlag mod , efter ellers også at være udtaget som tredjekeeper ved VM i fodbold 2019 i Frankrig. Hun blev også udtaget til landstræner Peter Gerhardssons officielle trup mod EM i fodbold for kvinder 2022 i England.

Falk var desuden med til at vinde olympiske sølvmedaljer med det svenske landshold ved Sommer-OL 2020.

Referencer

Eksterne henvisninger 
 

Kvindelige fodboldspillere fra Sverige
Kvindelige fodboldlandsholdsspillere fra Sverige
Julia Zigiotti Olme

Julia Zigiotti Olme (født 24. december 1997) er en kvindelig svensk fodboldspiller, der spiller angreb for engelske Brighton & Hove Albion i FA Women's Super League og Sveriges kvindefodboldlandshold. Hun har tidligere spillet for AIK, Hammarby og BK Häcken i Damallsvenskan. Hendes mor er italiensk.

Hun fik sin officielle debut på det svenske landshold i 4. oktober 2018 i en 2-1-sejr over . Hun blev herefter udtaget til landstræner Peter Gerhardssons officiele trup ved VM i fodbold 2019 i Frankrig, hvor hun var med til at vinde bronze.

Referencer

Eksterne henvisninger 
 

Kvindelige fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra Brighton & Hove Albion W.F.C.
Justine Vanhaevermaet

Justine Vanhaevermaet (født 29. april 1992) er en kvindelig belgisk fodboldspiller, der spiller midtbane for engelske Reading i FA Women's Super League og Belgiens kvindefodboldlandshold. Hun har tidligere spillet for Anderlecht, tyske SC Sand og norske LSK Kvinner.

Hun fik sin officielle debut på det svenske landshold i 14. august 2013 mod . Hun blev også udtaget til landstræner Ives Serneels' officielle trup mod EM i fodbold for kvinder 2022 i England.

I august 2021 skrev hun under på en to-årig kontrakt med Reading.

Referencer

Eksterne henvisninger 
 

Kvindelige fodboldspillere fra Belgien
Kvindelige fodboldlandsholdsspillere fra Belgien
Fodboldspillere fra RSC Anderlecht (kvinder)
Fodboldspillere fra Reading F.C. Women
Mojka

Mojka (; ) er en kanaliseret flodarm, der løber gennem den centrale del af byen Sankt Petersborg i Rusland.

Mojka er en del af Neva-flodens delta og omkranser den inderste del af Sankt Petersborgs historiske bycentrum. Den er  5 km lang og løber fra Fontanka-floden, der selv er en anden af Nevas flodarme, ved Sommerhaven forbi Marsmarken, flyder tæt forbi Eremitagen, Paladspladsen og Vinterpaladset, krydser hovedgaden Nevskij Prospekt og Krjukov-kanalen, til den flyder ud i Neva-floden. Den er undervejs også forbundet med Neva-floden ved Svanekanalen og Vinterkanalen.

Siden 2016 fører 15 broer Mojka-floden, hvoraf de fleste har historisk og kunstnerisk interesse.

Eksterne henvisninger 

 saint-petersburg.com: Moyka River

Sankt Petersborg
Floder i Rusland
Susans fornemme Ven

Susans fornemme Ven er en amerikansk stumfilm fra 1917 af Edwin Stevens.

Medvirkende 
 Violet Mersereau som Nancy Croyden / Susan Flynn
 Maud Cooling som Ora Tourette
 James O'Neill som Sir Jeffrey Croyden
 William O'Neill som Sir Bevis Neville
 Bradley Barker som Terrence Flynn

Referencer

Eksterne henvisninger 

 

Stumfilm fra USA
Amerikanske film fra 1917
Sweetheart of the Doomed

Sweetheart of the Doomed er en amerikansk stumfilm fra 1917 af Reginald Barker.

Medvirkende 
 Louise Glaum som Honore Zonlay
 Charles Gunn som Paul Montaigne
 Tom Guise som Gen. Gabriel Durand
 Roy Laidlaw som Gen. Jacques du Fresne

Referencer

Eksterne henvisninger 

 

Stumfilm fra USA
Amerikanske film fra 1917
Hamburger Hafen und Logistik

Hamburger Hafen und Logistik AG (HHLA) er en tysk logistik- og transportvirksomhed, der er specialiseret i havne og containere. Den blev etableret som Hamburger Freihafen-Lagerhaus Gesellschaft (HFLG) i 1885.

Referencer 

Transportvirksomheder fra Tyskland
Havneoperatører
Adetomyrma venatrix

Adetomyrma venatrix er en myreart. IUCN kategoriserer arten globalt som akut truet. Der findes ingen underarter. 

Adetomyrma venatrix lever i et symbiotisk forhold med deres egne larver. De voksne myrer fodrer laverne, der til gengæld lader dem bide sig for at drikke deres blod. Denne art kaldes populært "vampyrmyre".

Galleri

Referecer 

Myrer
Fontanka

Fontanka (; ) er en kanaliseret flodarm, der løber gennem den centrale del af byen Sankt Petersborg i Rusland.

Fontanka er en del af Neva-flodens delta og omkranser den centrale del af Sankt Petersborgs historiske bycentrum. Den er 6,7 km lang og løber fra Nevaen ved Sommerhaven, krydser hovedgaden Nevskij Prospekt til den flyder ud i Neva-floden igen ved Gutujevskij-øen.

Indtil midten af 1700-tallet udgjorde Fontanka Sankt Petersborgs sydgrænse, og langs med Fontanka ligger mange af det russiske aristokratis tidligere adelspalæer. I alt 15 broer fører over Fontanka-floden, hvoraf mange har historisk, arkitektonisk og kunstnerisk interesse.

Eksterne henvisninger 

 saint-petersburg.com: Fontanka River

Sankt Petersborg
Floder i Rusland
Klöckner & Co

Klöckner & Co SE (Klöckner) er en tysk stål- og metalhandelsvirksomhed. De har en komplet levering- og forsyningskæde af stål og andre metaller. Gennem deres distributionsnetværk har de adgang til over 100.000 kunder i 13 lande.

Referencer 

Metalvirksomheder fra Tyskland
Schaeffler-Gruppe

Schaeffler Technologies AG & Co. KG eller Schaeffler-Gruppe er en tysk producent af maskinlejer til bilindustri, luftfart og industri. Den blev etableret i 1946 af Dr. Wilhelm og Dr.-Ing. E. h. Georg Schaeffler.
I 2008 købte de en betydelig aktiepost i Continental AG.

Referencer 

Fremstillingsvirksomheder fra Tyskland
Peremysjljany

Peremysjljany (, , ) er en by i Lviv rajon, Lviv oblast (region) i Ukraine. Den er hjemsted  for administrationen af Peremysjljany byhromada, en af Ukraines hromadaer. I 2021 havde byen  6.552 indbyggere.

Historie 

Przemyślany, som byen hedder på polsk, blev første gang nævnt som en landsby i 1437. Indtil Polens delinger (1772) var den en del af Polens Ruthensk voivodskab. I 1623 fik Przemyslany Magdeburgrettigheder. I 1772 - 1918 tilhørte det det østrigske Galicien, og i 1918 vendte det tilbage til Polen. I Den anden polske republik var det sæde for et amt i Tarnopol voivodskab. Byen havde en jødisk befolkning på 2.934 i 1900 De fleste af dem blev myrdet i Holocaust.

Administration 
Indtil den 18. juli 2020 var Peremysjljany det administrative centrum for Peremysjljany rajon. Rajonen blev ophævet i juli 2020 som en del af den administrative reform i Ukraine, der reducerede antallet af rajoner i Lviv Oblast til syv. Området i Peremysjljany rajon blev slået sammen med Lviv rajon.

Galleri

Kilder

Eksterne henvisninger 

 

Byer i Lviv oblast
Aurubis

Aurubis AG (tidligere Norddeutsche Affinerie AG) er en tysk producent af kobber og genbrugt kobber. De har haft hovedkvarter i Hamborg siden Norddeutsche Affinerie AG opkøbte belgiske Cumerio 18. februar 2008. Efterfølgede skiftede de navn til Aurubis 1. april 2009.

Referencer 

Metalvirksomheder fra Tyskland
Pustomyty

Pustomyty () er en by i Lviv rajon, Lviv oblast (region) i Ukraine. Den er hjemsted  for administrationen af Pustomyty urban hromada, en af Ukraines hromadaer. Pustomyty er en lille by beliggende i den sydvestlige udkant af byen Lviv. I 2021 havde byen  9.432 indbyggere.

Historie 
Den tidligste omtale af bygden i officielle dokumenter er fra 1441. Titlen "Pustomyty" har højst sandsynligt geografisk oprindelse. I oldtiden var der en landsby "Мито" ([myto], Ukr. "Duty") her, og den fungerede som toldsted mellem fyrstendømmerne Przemysl og Zvenigorod. Lokaliteten havde dog mistet sin betydning efter nogen tid, og navnet blev omdannet til "Пусте Мито" ([puste myto], Ukrainsk: "Tomme told").

I slutningen af det 19. og begyndelsen af det 20. århundrede var der et kurbad med mineralvand i Pustomyty. Badene var placeret i flere villaer og kunne rumme 150-200 gæster. Ingen af disse bygninger har overlevet indtil i dag, bortset fra et lille palads i den centrale bypark.

I århundreder hørte Pustomyty til Ruthenisk voivodskab, Kongedømmet Polen. I 1772 blev den annekteret af Habsburgske Rige (se Polens delinger), hvor den forblev indtil slutningen af 1918. I Den anden polske republik var Pustomyty en del af Lwów voivodeskab.

Galleri

Kilder

Eksterne henvisninger 

 

Byer i Lviv oblast